

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2022.gada 17.martā **Nr.155**

 (prot. Nr.9 , 48.§)

**Par nekustamā īpašuma iegādi**

**pašvaldības autonomās funkcijas nodrošināšanai**

Pamatojoties uz likuma „Par pašvaldībām” 14.panta pirmās daļas 2.punktu, 15.panta pirmās daļas 2.punktā noteikto pašvaldības autonomo funkciju - gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), 21.panta pirmās daļas 17.punktu,

ņemot vērā SIA “BRD Projekts” izstrādātā būvprojekta “Satiksmes pārvada ar pievadceļiem izbūve Smiltenes un Kandavas ielu rajona Daugavpilī” mērķi – izveidot pilsētas maģistrālo ielu, Kandavas un Smiltenes, savienojumu, izbūvējot satiksmes pārvadu pār dzelzceļu un savienojumu ar Stacijas ielu,

izskatot Daugavpils pašvaldības iestādes “Komunālās saimniecības pārvalde” 2021.gada 20.augusta iesniegumu “Par Satiksmes pārvada ar pievadceļiem izbūvi Smiltenes un Kandavas ielu rajonā Daugavpilī” un nekustamā īpašuma ar kadastra numuru 0500 009 0304, Dīķu ielā 7, Daugavpilī, īpašnieka Borisa Gasperoviča 2022.gada 15.februāra iesniegumu (reģistrēts Daugavpils pilsētas pašvaldībā 22.02.2022.ar Nr.214/1.2.-16),

ņemot vērā Domes Īpašuma un mājokļu komitejas 2022.gada 10.marta atzinumu, Domes Finanšu komitejas 2022.gada 10.marta atzinumu, ievērojot sabiedrības intereses un lietderības apsvērumus, atklāti balsojot: PAR – 12 (P.Dzalbe, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Uzsākt nekustamā īpašuma ar kadastra numuru 0500 009 0304, Dīķu ielā 7, Daugavpilī, kas sastāv no zemes gabala ar kadastra apzīmējumu 0500 009 0304 ar kopējo platību 1139 m2 un būvēm ar kadastra apzīmējumiem 0500 009 0304 001; 003; 006; 007 (turpmāk kopā – Īpašums) iegādi Daugavpils pilsētas pašvaldības vajadzībām, nodrošinot pašvaldības autonomo funkciju – ielu būvniecībai.
2. Īpašuma pārvaldīšanas departamentam sagatavot priekšlīguma projektu par Īpašuma iegādi un, pieaicinot sertificētu nekustamā īpašuma vērtētāju, noteikt pirkuma maksu par Īpašumu.
3. Segt izdevumus par Īpašuma tiesību nostiprināšanu zemesgrāmatā, sertificēta nekustamā īpašuma vērtētāja un notāra pakalpojumiem no pašvaldības budžeta līdzekļiem.
4. Atzīt par spēku zaudējušu Daugavpils domes 2021.gada 14.oktobra lēmumu Nr.672 “Par nekustamā īpašuma iegādi pašvaldības autonomās funkcijas nodrošināšanai”.

Pielikumā: Īpašuma shēma uz 1lp.

Domes priekšsēdētāja 1.vietnieks *( personiskais paraksts)* A.Vasiļjevs